RÅDETS BESLUTNING af 22. juni 1995 om fastsættelse af regler for mikrobiologisk undersøgelse af stikprøver på oprindelsesbedriften af slagtefjerkræ bestemt til Finland og Sverige (95/410/EF)

RÅDET FOR DEN EUROPÆISKE UNION HAR -

under henvisning til oprettelse af Det Europæiske Fællesskab,

under henvisning til traktaten om Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (1), særlig artikel 10b, stk. 1, og

ud fra følgende betragtninger:

Kommissionen har godkendt de operationelle programmer, som Finland og Sverige har forelagt med henblik på kontrol med salmonella; disse programmer indeholder særlige forholdsregler for slagtefjerkræ;

virksomhedernes iværksættelse af mikrobiologiske undersøgelser indgår i de tillægsgarantier, der skal ydes Finland og Sverige, og giver samme garantier som dem, der opnås gennem Finlands og Sveriges operationelle programmer, som er anerkendt ved Kommissionens beslutninger herom;

Finland og Sverige bør anvende indførelsesbetingelser for forsendelser af slagtefjerkræ fra tredjelande, der er mindst lige så restriktive som de betingelser, der er fastsat i denne beslutning;

der bør fastlægges regler for mikrobiologisk undersøgelse af stikprøver ved vedtagelse af prøveudtagningsmetoden, det antal prøver, der skal udtages, samt den mikrobiologiske metode til undersøgelse af prøverne;

med hensyn til undersøgelsens omfang og de metoder, der skal vedtages, bør der henvises til udtalelse fra Den Videnskabelige Veterinærkomité af 10. juni 1994;

disse mikrobiologiske undersøgelser bør ikke forlanges for slagtefjerkræ fra virksomheder, som er underkastet et program, der er anerkendt som ligestillet med det, der anvendes af Finland og Sverige;

ifølge artikel 10b, stk. 2, i direktiv 90/539/EØF skal bestemmelserne i denne beslutning tage hensyn til det operationelle program, som Finland og Sverige har vedtaget og bragt i anvendelse -

VEDTAGET FØLGENDE BESLUTNING:

Artikel 1

For forsendelser af slagtefjerkræ til Finland og Sverige gælder i medfør af artikel 10b i direktiv 90/539/EØF reglerne i artikel 2 og 3 i denne beslutning.

Artikel 2

Den i artikel 10b i direktiv 90/539/EØF fastsatte mikrobiologiske undersøgelse foretages i overensstemmelse med bilag A.

Artikel 3

1. Slagtefjerkræ bestemt til Finland og Sverige ledsages af den i bilag B anførte sundhedserklæring.

2. Den i stk. 1 nævnte sundhedserklæring

- ledsager det sundhedscertifikat, der er udformet efter standardformular 5 i bilag IV til direktiv 90/539/EØF, eller

- indgår i det certifikat, der er nævnt i første led.

Artikel 4

Rådet, som træffer afgørelse på forslag fra Kommissionen baseret på en rapport, der udarbejdes på grundlag af resultaterne af de operationelle programmer, der anvendes af Finland og Sverige, og de indhøstede erfaringer med anvendelsen af denne afslutning, reviderer denne beslutning inden den 1. juli 1998.

Artikel 5

Denne beslutning anvendes fra den 1. juli 1995.

Artikel 6

Denne beslutning er rettet til medlemsstaterne.

Udfærdiget i Bruxelles, den 22. juni 1995.

På Rådets vegne

Ph. VASSEUR

Formand

(1) EFT nr. L 303 af 31. 10. 1990, s. 6. Direktivet er senest ændret ved afgørelse 95/1/EF, Euratom, EKSF (EFT nr. L 1 af 1. 1. 1995, s. 1).

BILAG A

1. Prøvetagningsmetode

Der skal udtages prøver af flokken inden for de seneste 14 dage før slagtningen. Prøverne skal omfatte gødningssamleprøver bestående af særskilte prøver af frisk gødning, som hver vejer mindst 1 g, og som tages stikprøvevis fra en række steder i den bygning, hvor dyrene holdes, eller, hvis dyrene har fri adgang til mere end en bygning på samme bedrift, fra hver gruppe bygninger på den bedrift, hvor dyrene holdes.

2. Antal prøver, der skal udtages

Det antal steder, hvor der skal udtages særskilte stikprøver af gødning med henblik på samleprøver, er følgende:

>TABELPOSITION>

3. Mikrobiologisk metode til undersøgelse af prøverne

Mikrobiologisk undersøgelse af prøverne for salmonella skal foretages efter Den Internationale Standardiseringsorganisations standardmetode ISO 6579:1993. Metoder, der giver samme garantier, kan i konkrete tilfælde tillades af Rådet, som træffer afgørelse på forslag fra Kommissionen.

BILAG B

SUNDHEDSERKLÆRING

>START GRAFIK>

Undertegnede embedsdyrlæge bekræfter, at slagtefjerkræet med negativt resultat har været underkastet bestemmelserne i Rådets beslutning 95/410/EF af 22. juni 1995 om reglerne for mikrobiologisk undersøgelse af stikprøver på oprindelsesbedriften af slagtefjerkræ bestemt til Finland og Sverige (1). Udfærdiget i . ,den Stempel . . Underskrift . Navn (med store bogstaver) . Stilling (1) EFT nr. L 243 af 11. 10. 1995, s. 25.>SLUT GRAFIK>